SC/ST एक्ट के विरोध में प्रेसवार्ता कर रहे रहे देवकीनंदन ठाकुर गिरफ्तार, बोले- ये लोकतंत्र की हत्या है | Breaking News & Updates Times Nation
आगरा। एससी-एसटी एक्ट का विरोध कर रहे मशहूर कथावाचक देवकीनंदन ठाकुर को आज आगरा पुलिस ने गिरफ्तार किया. ठाकुर आगरा में पत्रकार वार्ता कर रहे थे इसी दौरान भारी संख्या में पहुंची पुलिस ने उन्हें गिरफ्तार किया। आज आगरा के खंदौली में देवकीनंदन ठाकुर की सभा होनी थी जिसे प्रशासन ने अनुमति नहीं दी थी।
देवकीनंदन ठाकुर ने इसे लोकतंत्र की हत्या करार दिया है। देवकीनंदन ठाकुर छह सिंतबर को हुए सवर्ण आंदोलन के कथित नेता हैं। ठाकुर एससी-एसटी एक्ट का पुरजोर विरोध कर रहे हैं. उनका कहना है कि इससे समाज में खाई बढ़ रही है।
पिछले दिनों उन्होंने कहा था कि हमारी अपनी सरकार अगर ऐसा कदम उठाएगी तो क्या मेरा अधिकार नहीं है कि मैं अपनी बात रख सकूं. हमें एससी-एसटी एक्ट चाहिए लेकिन जैसा सुप्रीम कोर्ट ने कहा है।
देवकी नंदन ठाकुर ने कहा था, ”चार युग निकल गए हम नहीं बंटे लेकिन जब से देश में जाति की राजनीति करने लगे हम आपस में बंट गए. हम देश, संस्कृति की बात नहीं करते. देश की संस्कृति है कि हम आपस में शक करें. इस कानून के बाद लोगों में डर बढ़ेगा कि मैं इसके साथ बैठूंगा तो मुझे जेल हो जाएगी.”
देवकी नंदन ठाकुर ने कहा, ”अगर समाज किसी कानून से बंटेगा तो सारी पार्टियों और सारे सांसदों से कहता हूं कि इस पर विचार करें. हम सरकार को दो महीने का समय दे रहे हैं, इसके बाद जो होगा वो सब लोग देखेंगे.”